section_heading: Glazbena karijera
paragraph_text: Kada se prvi puta susreo s Ramonesima, koji su bili u sastavu, Johnny Ramone na gitari, Dee Dee Ramone na bas-gitari i Joey Ramone na bubnjevima, Erdelyi je tada trebao biti njihov menadžer, ali je postavljen na mjesto bubnjara, jer se ustanovilo da Joey ne može u isto vrijeme pjevati i svirati brze ritmove na bubnjevima. On je na mjestu bubnjara bio od 1974. do 1978., radeći kao producent i svirajući na njihova prva tri studijska albuma Ramones, Leave Home i Rocket to Russia. Zamijenjen je 1978., ali ostaje u skupini kao menadžer i radi koprodukciju za njihov četvrti album Road to Ruin. U sastav se vraća 1984. i snima s njima njihov osmi album Too Tough to Die, a njegova zamjena u tom vremenu je bio Marky Ramone.